30 napot meg nem haladó tartózkodás esetén magyar állampolgárok részére vízum beszerzése nem szükséges.
A magánútlevélnek Dél-afrikai Köztársaságból történő elutazás napjától számítva további 30 napig kell érvényesnek lennie. Az útlevélnek legalább 1 üres oldalt kell tartalmaznia, de bizonyos esetekben 2 üres oldalt kérnek, ezért célszerű ezzel számolni.
A Dél-Afrikában 2015. június 1- jén bevezetett új beutazási szabályok szigorították a kiskorú (18 év alatti) gyermekek be- és kiutazását. Minden gyermek be- és kiutazásakor megkövetelik az úti okmány mellett az eredeti születési anyakönyvi kivonat bemutatását, vagy annak három hónapnál nem régebbi hiteles másolatának a bemutatását.